ร้านครัวม่อนไข่เป็นร้านดังในอำเภอสวนผึ้งที่การันตีด้วย best of wongnai ซึ่งมาทานกี่ครั้งก็ไม่ผิดหวังค่ะ ☺️ ตัวร้านอยู่ใกล้กับร้านกาแฟอามันเต้เลย โดยในร้านครัวม่อนไข่ก็จะมีกาแฟอามันเต้สาขา 2 ด้วยค่ะ 
  บรรยากาศร้านช่วงบ่าย 2 คนยังเยอะค่ะ เพราะเป็นวันแม่ด้วย มากัน 3 คนสั่งอาหารไปหลายอย่าง ดังนี้ค่ะ
  -  เห็ดโคนญี่ปุ่นผัดน้ำมันหอย อร่อยค่ะ รสกลมกล่อมดี
  -  ไข่เจียวเห็ดโคนญี่ปุ่น อันนี้อมน้ำมันไปเล็กน้อย แต่โดยรวมก็ใช้ได้ค่ะ
  -  ต้มยำปลาคัง ให้เยอะดี น้ำต้มยำเปรี้ยวสะใจมาก แต่เราว่าเปรี้ยวเกินไปหน่อยค่ะ แต่เพื่อนๆชอบมาก
  -  ลาบไข่ต้ม ไข่ต้มทานกับน้ำลาบเปรี้ยวๆเผ็ดๆเข้ากันสุดๆอร่อยมากค่ะ
  -  ยำผักกูด รสชาติดี ให้เยอะดีค่ะ 

มื้อนี้หมดไป 900 กว่าบาท กับ 5 อย่าง ถือว่าโอเคเลย ที่ประทับใจคือ บริการดีคนเยอะแค่ไหนก็ยิ้มแย้ม อาหารมาเร็วมาก รักเลยค่ะ ????